section_heading: Životopis
paragraph_text: General zbora Imra Agotić je rođen 12. siječnja 1943. u Gorjanima. Završio je Vojnu akademiju Jugoslavenske narodne armije (JNA) i Školu narodne obrane, te magistrirao na Fakultet prometnih znanosti u Zagrebu. Bio najvažniji kontraobavještajac 5. korpusa JNA u Banjoj Luci. 2. srpnja 1991. godine, tada s činom pukovnika, general Agotić odlazi iz JNA i stavlja se na raspolaganje Predsjedniku Republike Hrvatske dr. Franji Tuđmanu, koji ga svojom Odlukom od 10. kolovoza 1991. godine postavlja za v.d. načelnika stožera Zbora narodne garde (ZNG) i vršitelja dužnosti zapovjednika ZNG-a.